Publication: Magyar Közlöny
Issue: MK-2002-84 (Year: 2002, Number: 84)
Era: 1990-2004
Section: felhatalmazás alapján az 53/1999. (IX. 24.) GM rendelet
Paragraph Index: 80

(2) A Vhr. 3. §-ának (5) bekezdése helyébe a következõ rendelkezés lép: „(5) A GKM EKH a sorbarendezésre vonatkozó felhívást évente, legkésõbb június 30. napjáig a Gazdasági és Közlekedési Minisztérium hivatalos lapjában, valamint internetes honlapján közzéteszi. A sorbarendezés iránti kérelmet a cégeknek a felhívás közzétételét követõ harminc napon belül, a 2. számú melléklet szerinti Információs Lapon kell benyújtaniuk. A sorbarendezés szempontjainak pontszámait és számítási módját a hatályban lévõ nemzetközi megállapodások szerint a 3/a. és 3/b. számú melléklet tartalmazza. A sorbarendezési kérelemhez — az információs lapon közölt egyes adatok hitelességének igazolására — csatolni kell az érvényes országos gazdasági kamarai és VÉF elõminõsítések fotómásolatát a megjelölt szakirányú tevékenységre vonatkozóan, a rendeltetési ország iparhatósági bejegyzésének másolatát, a rendeltetési ország adóhatósága által kiadott, a cég adószámát, adóalanyiságát igazoló dokumentum másolatát, a cég, illetve alvállalkozója tevékenységére, termékére, szolgáltatására, szervezetére vonatkozó, az adott vállalkozási tevékenységgel összefüggõ nemzetközileg elfogadott minõsítés igazolását.”

Source: https://magyarkozlony.hu/hivatalos-lapok/9a52b1711bacdbf77133edb2135fa0372d55109e/dokumentumok/80b1e331b9bde9494e147202a90dbdcbf529d8bc/letoltes